Det kommer an på hva du synes er enklere å bruke, og hvilken dose du trenger. Begge gjør den samme jobben, men på ulike måter. De har også litt ulike doseringer. Legen din kan hjelpe deg med å avgjøre hvilken inhalator som passer best for deg.
Virkestoffene i Seretide Aerosol leveres til lungene som en tåke, og de samme virkestoffene finnes i Seretide Diskus i pulverform.
Begge inhalatorene er lilla, men har ulikt utseende. Inhalasjonsaerosolen er formet som en L, og Diskusen er formet som en skive.
For noen er det enklere å bruke Diskusen siden det ikke er nødvendig å koordinere innpust med utløst dose av medisinen.
Den tradisjonelle inhalasjonsaerosolen (som Evohaler er en moderne ekvivalent til) har vært en populær behandlingsform mot astma i over 50 år. Det at den er enkel å produsere gjør den svært rimelig. For barn og eldre kan det være vanskelig å koordinere utløsning av dose med samtidig innpust ved bruk av inhalasjonsaerosol, noe som bidrar til at en redusert mengde av medisinen når frem til lungene. Historisk har det vært bekymring for inhalasjosaerosolens påvirkning på miljøet og dens effekt på ozonlaget [popover id=ref2], men mange inhalatorer, inkludert Seretide, er nå laget ved bruk av KFK-frie drivstoffer.